title: Provedbena uredba Komisije (EU) 2017/1377 оd 25. srpnja 2017. o produljenju odobrenja klorofacinona kao aktivne tvari za uporabu u biocidnim proizvodima vrste 14 (Tekst značajan za EGP. )

text:
               26.7.2017

               HR

               Službeni list Europske unije

               L 194/15

         PROVEDBENA UREDBA KOMISIJE (EU) 2017/1377
   оd 25. srpnja 2017.
   o produljenju odobrenja klorofacinona kao aktivne tvari za uporabu u biocidnim proizvodima vrste 14
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 14. stavak 4. točku (a),
   budući da:

               (1)

               Aktivna tvar klorofacinon odobrena je za uporabu u biocidnim proizvodima vrste 14 kao rodenticid u skladu s Uredbom (EU) br. 528/2012.

               (2)

               U skladu s člankom 13. stavkom 1. Uredbe (EU) br. 528/2012 Europskoj agenciji za kemikalije (dalje u tekstu: „Agencija”) podnesen je zahtjev za produljenje odobrenja te aktivne tvari. Taj je zahtjev u ulozi nadležnog ocjenjivačkog tijela ocijenilo španjolsko nadležno tijelo.

               (3)

               Nadležno ocjenjivačko tijelo 25. ožujka 2016. Agenciji je dostavilo preporuku o produljenju odobrenja klorofacinona.

               (4)

               Mišljenje Agencije sastavio je njezin Odbor za biocidne proizvode (2)16. lipnja 2016. uzimajući u obzir zaključke nadležnog ocjenjivačkog tijela.

               (5)

               U tom je mišljenju utvrđeno da klorofacinon ispunjuje kriterije iz Uredbe (EZ) br. 1272/2008 Europskog parlamenta i Vijeća (3) za razvrstavanje kao reproduktivno toksična tvar kategorije 1.B. Klorofacinon stoga ispunjuje kriterij za isključivanje iz članka 5. stavka 1. točke (c) Uredbe (EU) br. 528/2012.

               (6)

               Osim toga, predmetna tvar ispunjuje kriterije iz Uredbe (EZ) br. 1907/2006 Europskog parlamenta i Vijeća (4) za postojane i toksične tvari. Uporaba proizvoda koji sadržavaju klorofacinon izaziva zabrinutost u pogledu primarnog i sekundarnog trovanja, čak i ako se primjenjuju restriktivne mjere upravljanja rizikom. Stoga klorofacinon ispunjuje i kriterij za potencijalne tvari za zamjenu u skladu s člankom 10. stavkom 1. točkama (d) i (e) Uredbe (EU) br. 528/2012.

               (7)

               U skladu s člankom 12. Uredbe (EU) br. 528/2012 odobrenja aktivnih tvari koje ispunjuju kriterije za isključivanje mogu se produljiti samo ako je i dalje ispunjen barem jedan od uvjeta za odstupanje iz članka 5. stavka 2. te uredbe.

               (8)

               U skladu s člankom 10. stavkom 3. Uredbe (EU) br. 528/2012 Agencija je organizirala javno savjetovanje radi prikupljanja relevantnih informacija o klorofacinonu, uključujući informacije o dostupnim zamjenama.

               (9)

               Osim toga, Komisija je provela posebno javno savjetovanje radi prikupljanja informacija o tome jesu li ispunjeni uvjeti za odstupanje iz članka 5. stavka 2. Uredbe (EU) br. 528/2012. Komisija je objavila doprinose prikupljene u okviru tog savjetovanja.

               (10)

               U okviru Stalnog odbora za biocidne proizvode s državama članicama raspravljalo se o doprinosima prikupljenima u okviru tih javnih savjetovanja i informacijama o dostupnosti alternativnih tvari za antikoagulantne rodenticide navedenih u Prilogu 1. Izvješću Komisije o mjerama za smanjenje rizika za antikoagulantne rodenticide (5).

               (11)

               Glodavci mogu prenositi patogene organizme koji uzrokuju mnoge zoonoze, koje mogu biti vrlo opasne za zdravlje ljudi ili životinja. Nekemijske metode kontrole ili prevencije za nadzor nad glodavcima, kao što su mehaničke i električne zamke odnosno zamke s ljepilom, možda nisu dovoljno učinkovite i mogla bi se postaviti pitanja jesu li humane te uzrokuju li glodavcima nepotrebnu patnju. Alternativne aktivne tvari odobrene za uporabu kao rodenticidi možda nisu prikladne za sve kategorije korisnika odnosno učinkovite za sve vrste glodavaca. Budući da se djelotvorna kontrola glodavaca ne može svesti samo na nekemijske metode kontrole ili prevencije, smatra se da je uz te alternativne metode klorofacinon neophodan za osiguravanje prikladne kontrole glodavaca. Zbog toga bi se klorofacinon upotrebljavao za sprečavanje ili kontrolu ozbiljne opasnosti za zdravlje ljudi i životinja koju uzrokuju glodavci. Stoga je uvjet iz članka 5. stavka 2. točke (b) ispunjen.

               (12)

               Za kontrolu glodavaca trenutačno se u velikoj mjeri upotrebljavaju antikoagulantni rodenticidi i njihovo neodobrenje moglo bi uzrokovati nedovoljnu kontrolu glodavaca. To bi moglo imati ozbiljne negativne posljedice za zdravlje ljudi i životinja te za okoliš, a moglo bi utjecati i na percepciju javnosti u pogledu sigurnosti ljudi kad je riječ o izloženosti glodavcima te u pogledu sigurnosti niza gospodarskih aktivnosti kojima bi glodavci mogli štetiti, što bi moglo dovesti do gospodarskih i društvenih posljedica. S druge strane, rizici za zdravlje ljudi i životinja te za okoliš koji su posljedica uporabe proizvoda koji sadržavaju klorofacinon mogu se ublažiti ako se ti proizvodi upotrebljavaju u skladu s određenim specifikacijama i uvjetima. Zbog toga bi neodobrenje klorofacinona kao aktivne tvari imalo nerazmjeran negativan učinak na društvo u odnosu na rizike koji su posljedica uporabe te tvari. Stoga je i uvjet iz članka 5. stavka 2. točke (c) ispunjen.

               (13)

               Stoga je primjereno produljiti odobrenje klorofacinona za uporabu u biocidnim proizvodima vrste 14, podložno određenim specifikacijama i uvjetima.

               (14)

               Klorofacinon je potencijalna tvar za zamjenu u skladu s člankom 10. stavkom 1. točkama (a), (d) i (e) Uredbe (EU) br. 528/2012 te bi se stoga trebalo primjenjivati razdoblje produljenja utvrđeno u članku 10. stavku 4. te uredbe.

               (15)

               Provedbenom odlukom Komisije (EU) 2015/1737 (6) prvotni datum isteka odobrenja bromadiolona, klorofacinona i kumatetralila za uporabu u biocidnim proizvodima vrste 14 odgođen je do 30. lipnja 2018. Budući da je razmatranje zahtjevā za produljenje tih odobrenja dovršeno, primjereno je staviti izvan snage Provedbenu odluku (EU) 2015/1737.

               (16)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Odobrenje klorofacinona kao aktivne tvari za uporabu u biocidnim proizvodima vrste 14 produljuje se, podložno specifikacijama i uvjetima iz Priloga.
   Članak 2.
   Provedbena odluka (EU) 2015/1737 stavlja se izvan snage.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2017.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval.

      (3)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.)

      (4)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

      (5)  Mjere za smanjenje rizika za antikoagulantne rodenticide – završno izvješće (Risk mitigation measures for anticoagulant rodenticides – Final Report). Europska komisija (2014.), Bruxelles, Belgija. 100 str. ISBN 978-92-79-44992-5.

      (6)  Provedbena odluka Komisije (EU) 2015/1737 оd 28. rujna 2015. o odgodi isteka odobrenja bromadiolona, klorofacinona i kumatetralila za uporabu u biocidnim proizvodima za vrstu proizvoda 14 (SL L 252, 29.9.2015., str. 58.).

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Najmanji stupanj čistoće aktivne tvari (1)

                  Datum isteka odobrenja

                  Vrsta proizvoda

                  Posebne odredbe

                  Klorofacinon

                  Kemijski naziv prema IUPAC-u:
                  2-[2-(4-klorfenil)-2-fenilacetil] indan-1,3-dion
                  EZ br.: 223-003-0
                  CAS br.: 3691-35-8

                  978 g/kg

                  30. lipnja 2024.

                  14

                  Klorofacinon se smatra potencijalnom tvari za zamjenu u skladu s člankom 10. stavkom 1. točkama (a), (d) i (e) Uredbe (EU) br. 528/2012.
                  Odobrenja za biocidne proizvode podliježu sljedećim općim uvjetima:

                              1.

                              Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svim uporabama na koje se odnosi zahtjev za odobrenje, a koje nisu proučene u okviru procjene rizika za aktivnu tvar na razini Unije. Osim toga, u skladu s točkom 10. Priloga VI. Uredbi (EU) br. 528/2012, pri ocjeni proizvoda potrebno je ocijeniti i mogu li se zadovoljiti uvjeti iz članka 5. stavka 2. Uredbe (EU) br. 528/2012.

                              2.

                              Proizvodi se odobravaju za uporabu u državama članicama samo ako je ispunjen barem jedan od uvjeta iz članka 5. stavka 2. Uredbe (EU) br. 528/2012.

                              3.

                              Nominalna koncentracija klorofacinona u proizvodima koji nisu kontaktne formulacije ne smije biti veća od 50 mg/kg, a u kontaktnim formulacijama ne smije biti veća od 2 000  mg/kg.

                              4.

                              Proizvodi moraju sadržavati agens koji uzrokuje averziju i boju.

                              5.

                              Proizvodi se ne smiju odobriti u obliku rasutog mamca.

                              6.

                              Proizvodi u obliku kontaktnih formulacija, osim rasutog mamca, odobravaju se samo uz uvjet da ih upotrebljavaju osposobljeni profesionalni korisnici u zatvorenom prostoru na mjestima koja nisu dostupna djeci i neciljnim životinjama.

                              7.

                              Proizvodi se ne smiju odobriti za uporabu u trajnom izlaganju mamaca ili izlaganju mamaca u fazama.

                              8.

                              Odobravaju se samo proizvodi koji su spremni za uporabu.

                              9.

                              Primarna i sekundarna izloženost ljudi, neciljnih životinja i okoliša smanjuju se na najmanju moguću razinu predviđanjem i primjenom svih primjerenih i dostupnih mjera za ublažavanje rizika. Među njima su, na primjer, ograničavanje uporabe na profesionalne korisnike ili osposobljene profesionalne korisnike ako je to moguće te utvrđivanje dodatnih posebnih uvjeta po kategoriji korisnika.

                              10.

                              Mrtva tijela i nepojedeni mamci moraju se zbrinuti u skladu s lokalnim uvjetima. Metoda zbrinjavanja mora se jasno opisati u sažetku opisa svojstava proizvoda za nacionalno odobrenje i mora se navesti na oznaci proizvoda.

                        Na odobrenja za biocidne proizvode koje upotrebljava javnost uz opće uvjete primjenjuju se i sljedeći uvjeti:

                              1.

                              Proizvodi se odobravaju samo za uporabu u kutijama s mamcima zaštićenima od neovlaštenog pristupa.

                              2.

                              Proizvodi se isporučuju samo s najvećom količinom mamca po pakiranju kako slijedi:

                                          (a)

                                          za proizvode isključivo protiv miševa:

                                                      i.

                                                      za mamce u obliku zrna, peleta ili paste: 250 g;

                                                      ii.

                                                      za mamce u obliku parafinskih blokova: 500 g;

                                          (b)

                                          za proizvode isključivo protiv štakora ili protiv miševa i štakora:

                                                      i.

                                                      za mamce u obliku zrna, peleta ili paste: 750 g;

                                                      ii.

                                                      za mamce u obliku parafinskih blokova: 1 500  g.

                              3.

                              Proizvodi protiv vrsta Rattus norvegicus i Rattus rattus odobravaju se samo za uporabu u zatvorenom prostoru ili u zgradama i oko njih.

                              4.

                              Proizvodi protiv vrste Mus musculus odobravaju se samo za uporabu u zatvorenom prostoru.

                              5.

                              Osobe koje stavljaju proizvode na tržište dužne su osigurati da oni budu popraćeni informacijama o općenitim rizicima povezanima s antikoagulantnim rodenticidima, o mjerama kojima se njihova uporaba ograničava na najmanju moguću razinu te o prikladnim preventivnim radnjama koje treba poduzeti.

                              6.

                              Proizvodi u obliku formulacija mamca u rasutom stanju, kao što su zrna ili peleti, odobravaju se samo u formulacijama koje se isporučuju u vrećicama ili drugim vrstama pakiranja kako bi se smanjila izloženost ljudi i okoliša.

                        Na odobrenja za biocidne proizvode koje upotrebljavaju profesionalni korisnici uz opće uvjete primjenjuju se i sljedeći uvjeti:

                              1.

                              Proizvodi se ne smiju odobriti za uporabu u kanalizacijama, na otvorenom prostoru ili na odlagalištima otpada.

                              2.

                              Proizvodi se odobravaju samo za uporabu u kutijama s mamcima zaštićenima od neovlaštenog pristupa.

                              3.

                              Osobe koje stavljaju na tržište proizvode za profesionalne korisnike dužne su osigurati da ti proizvodi ne budu dostupni javnosti.

                        Na odobrenja za biocidne proizvode koje upotrebljavaju osposobljeni profesionalni korisnici uz opće uvjete primjenjuju se i sljedeći uvjeti:

                              1.

                              Proizvodi se smiju odobriti za uporabu u kanalizacijama, na otvorenom prostoru ili na odlagalištima otpada.

                              2.

                              Proizvodi se smiju odobriti za uporabu u zatvorenim i zaštićenim mjestima za mamce samo ako se njima osigurava jednaka razina zaštite za neciljne vrste i ljude kao što se osigurava kutijama s mamcima zaštićenima od neovlaštenog pristupa.

                              3.

                              Osobe koje stavljaju na tržište proizvode za osposobljene profesionalne korisnike dužne su osigurati da ti proizvodi budu dostupni isključivo osposobljenim profesionalnim korisnicima.

         (1)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.


title: Provedbena uredba Vijeća (EU) 2015/325 od 2. ožujka 2015. o provedbi članka 13. Uredbe (EU) br. 356/2010 o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji

text:
               3.3.2015

               HR

               Službeni list Europske unije

               L 58/41

         PROVEDBENA UREDBA VIJEĆA (EU) 2015/325
   od 2. ožujka 2015.
   o provedbi članka 13. Uredbe (EU) br. 356/2010 o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 356/2010 od 26. travnja 2010. o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji (1), a posebno njezin članak 13.,
   budući da:

               (1)

               Vijeće je 26. travnja 2010. donijelo Uredbu (EU) br. 356/2010.

               (2)

               Odbor Vijeća sigurnosti Ujedinjenih naroda, osnovan na temelju rezolucija Vijeća sigurnosti Ujedinjenih naroda 751 (1992) i 1907 (2009), brisao je 19. prosinca 2014. jednu osobu s popisa osoba na koje se odnose mjere ograničavanja utvrđene stavcima 1., 3. i 7. Rezolucije Vijeća sigurnosti 1844 (2008).

               (3)

               Prilog I. Uredbi (EU) br. 356/2010 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog I. Uredbi (EU) br. 356/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. ožujka 2015.

            Za Vijeće

            Predsjednica

         D. REIZNIECE-OZOLA

      (1)  SL L 105, 27.4.2010., str. 1.

      PRILOG
      U Prilogu I. Uredbi (EU) 356/2010 briše se unos za sljedeću osobu:
      Mohamed SA'ID


title: Provedbena uredba Komisije (EU) br. 228/2014 оd 10. ožujka 2014. o izmjeni Uredbe (EZ) br. 601/2006 o provedbi Uredbe (EZ) br. 184/2005 Europskog parlamenta i Vijeća o statistikama u vezi s platnom bilancom, međunarodnom trgovinom uslugama i izravnim stranim ulaganjima u pogledu oblika i postupaka prijenosa podataka

text:
               11.3.2014

               HR

               Službeni list Europske unije

               L 70/16

      PROVEDBENA UREDBA KOMISIJE (EU) br. 228/2014
   оd 10. ožujka 2014.
   o izmjeni Uredbe (EZ) br. 601/2006 o provedbi Uredbe (EZ) br. 184/2005 Europskog parlamenta i Vijeća o statistikama u vezi s platnom bilancom, međunarodnom trgovinom uslugama i izravnim stranim ulaganjima u pogledu oblika i postupaka prijenosa podataka
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 184/2005 Europskog parlamenta i Vijeća od 12. siječnja 2005. o statistikama Zajednice u vezi s platnom bilancom, međunarodnom trgovinom uslugama i izravnim stranim ulaganjima (1), a posebno njezin članak 7.,
   budući da:

               (1)

               Uredbom Komisije (EZ) br. 601/2006 (2) utvrđena su provedbena pravila u vezi s oblikom i postupkom prijenosa potrebnih podataka o platnoj bilanci, međunarodnoj trgovini uslugama i izravnim stranim ulaganjima Komisiji (Eurostat) te su definirane tehničke specifikacije strukture podataka.

               (2)

               Uredbom Komisije (EZ) br. 555/2012 (3) ažurirani su zahtjevi za podatke i definicije Uredbe (EZ) br. 184/2005 da bi odražavali nove međunarodne standarde kojima se pružaju općenita pravila za izradu takvih statistika, primjerice Priručnik za platnu bilancu i stanja međunarodnih ulaganja Međunarodnog monetarnog fonda (MMF), Referentnu definiciju inozemnih izravnih ulaganja Organizacije za gospodarsku suradnju i razvoj (OECD) te Priručnik o statistici međunarodne trgovine uslugama Ujedinjenih Naroda (UN).

               (3)

               Standard za razmjenu statističkih podataka i metapodataka „Statistical Data and Metadata eXchange standard” (dalje u tekstu: SDMX) prema međunarodnim je standardima prihvaćen kao uobičajeni format za izvješćivanje o podacima u elektroničkoj razmjeni podataka i metapodataka te su ga mnoge međunarodne organizacije i nacionalna tijela koja stvaraju podatke uvele ili to planiraju učiniti. Stoga je potrebno uvesti širu definiciju formata podataka usklađenih sa standardom SDMX te osmisliti novu definiciju strukture podataka u skladu s tim standardom.

               (4)

               Uredbu (EZ) br. 601/2006 kojom se zahtijevalo korištenje podatkovnog formata „Gesmes” kao isključivog načina prijenosa podataka iz država članica u Komisiju (Eurostat) treba izmijeniti tako da sadržava i upućivanja na SDMX.

               (5)

               Tehničke specifikacije strukture podataka ne trebaju biti pravno obvezujuće naravi. Tehničke specifikacije koje preporučuje Komisija umjesto toga treba navesti u Eurostatovom Priručniku za platne bilance (4) koji se revidira svake godine. Uredbu (EZ) br. 601/2006 potrebno je u skladu s tim izmijeniti.

               (6)

               Mjere predviđene ovom Uredbom u skladu su s mišljenjem Odbora za platnu bilancu,

         DONIJELA JE OVU UREDBU:
   Članak 1
   Uredba (EZ) br. 601/2006 izmjenjuje se kako slijedi:

               (1)

               Članak 2. zamjenjuje se sljedećim:
               „Članak 2.
               Format podataka
               Države članice koriste formate podataka u skladu sa standardom SDMX. Komisija (Eurostat) omogućuje pristup detaljnoj dokumentaciji u vezi s tim formatima te daje smjernice o načinu provođenja tih formata u skladu sa zahtjevima iz ove Uredbe”.

               (2)

               Članak 3. se briše.

               (3)

               Prilog se briše.

         Članak 2.
   Ova Uredba stupa na snagu dvadesetog dana od dana objave u Službenom listu Europske unije.

   Primjenjuje se od 1. lipnja 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. ožujka 2014.

            Za Komisiju

            Predsjednik

         José Manuel BARROSO

      (1)  SL L 35, 8.2.2005, str. 23.

      (2)  Uredba Komisije (EZ) br. 601/2006 od 18. travnja 2006. o provedbi Uredbe (EZ) br. 184/2005 Europskog parlamenta i Vijeća u pogledu oblika i postupka prijenosa podataka (SL L 106, 19.4.2006, str. 7).

      (3)  Uredba Komisije (EU) br. 555/2012 od 22. lipnja 2012. o izmjeni Uredbe (EZ) br. 184/2005 Europskog parlamenta i Vijeća o statistici Zajednice u vezi s platnom bilancom, međunarodnom trgovinom uslugama i inozemnim izravnim ulaganjima s obzirom na ažurirane zahtjeve za podacima i definicije (SL L 166, 27.6.2012., str. 22.):

      (4)  Dostupno putem izravne poveznice na Centar za komunikacijske i informacijske resurse za uprave, poduzeća i građane Europske Komisije (CIRCABC).


title: Provedbena uredba Komisije (EU) br. 140/2013 od 18. veljače 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Pa de Pagès Català (ZOZP))

text:
               15/Sv. 25

               HR

               Službeni list Europske unije

               174

         32013R0140

               L 047/18

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 140/2013
   od 18. veljače 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Pa de Pagès Català (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               Uredba (EU) br. 1151/2012 stupila je na snagu 3. siječnja 2013. Ona je zamijenila i stavila izvan snage Uredbu Vijeća (EZ) br. 510/2006 od 20. srpnja 2006. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (2).

               (2)

               U skladu s člankom 6. stavkom 2. Uredbe (EZ) br. 510/2006, zahtjev Španjolske za registraciju naziva „Pa de Pagès Català” objavljen je u Službenom listu Europske unije
                   (3).

               (3)

               Kako Komisija nije primila ni jedan prigovor u smislu članka 7. Uredbe (EZ) br. 510/2006, taj je naziv potrebno upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u Registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. veljače 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 93, 31.3.2006., str. 12.

      (3)  SL C 128, 3.5.2012., str. 14.
   PRILOG
   Poljoprivredni i prehrambeni proizvodi navedeni u dijelu I. Priloga I. Uredbi (EU) br. 1151/2012:

      Razred 2.4.   Kruh, tjestenina, kolači, slastice, keksi i ostali pekarski proizvodi

   ŠPANJOLSKA
   Pa de Pagès Català (ZOZP)


title: Provedbena uredba Komisije (EU) br. 787/2013 оd 16. kolovoza 2013. o odobrenju pripravka Bacillus subtilis (ATCC PTA-6737) kao dodatka hrani za životinje za purane za tov i purane koji se uzgajaju za rasplod (nositelj odobrenja Kemin Europa N.V.)  Tekst značajan za EGP

text:
               17.8.2013

               HR

               Službeni list Europske unije

               L 220/15

      PROVEDBENA UREDBA KOMISIJE (EU) br. 787/2013
   оd 16. kolovoza 2013.
   o odobrenju pripravka Bacillus subtilis (ATCC PTA-6737) kao dodatka hrani za životinje za purane za tov i purane koji se uzgajaju za rasplod (nositelj odobrenja Kemin Europa N.V.)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobrenje dodataka hrani za životinje za korištenje u hranidbi životinja te osnove i postupci za izdavanje takvog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje novog korištenja pripravka Bacillus subtilis (ATCC PTA-6737). Navedenom zahtjevu priloženi su traženi podaci i dokumenti u skladu s člankom 7. stavkom 3. Uredbe (EZ) br. 1831/2003.

               (3)

               Taj se zahtjev odnosi na odobrenje novog korištenja Bacillus subtilisa (ATCC PTA-6737) kao dodatka hrani za životinje za purane za tov i purane koji se uzgajaju za rasplod i njegovo razvrstavanje u kategoriju dodataka „zootehnički dodaci”.

               (4)

               Korištenje tog pripravka Bacillus subtilis (ATCC PTA-6737) odobreno je na deset godina za piliće za tov Uredbom Komisije (EU) br. 107/2010 (2), za piliće uzgajane za nesenje, patke za tov, prepelice, fazane, jarebice, biserke, golubove, guske za tov i nojeve Provedbenom uredbom Komisije (EU) br. 885/2011 (3) te za odbijenu prasad i odbijene Suidae osim Sus scrofa domesticus Provedbenom uredbom Komisije (EU) br. 306/2013 (4).

               (5)

               Europska agencija za sigurnost hrane („Agencija”) u svom je mišljenju od 13. ožujka 2013. (5) potvrdila svoje prijašnje zaključke da se, pod predloženim uvjetima uporabe, pripravak Bacillus subtilis (ATCC PTA-6737) smatra sigurnim za zdravlje životinja i ljudi i za okoliš. Agencija je zaključila i da je dodatkom moguće poboljšati zootehnička obilježja purana za tov te da se taj zaključak može primijeniti i na purane koji se uzgajaju za rasplod. Agencija ne smatra da je postoji potreba za posebnim zahtjevima za praćenje nakon stavljanja na tržište. Također je potvrdila izvješće o metodi analize dodatka u hrani za životinje koje je dostavio Referentni laboratorij osnovan Uredbom (EZ) br. 1831/2003

               (6)

               Procjenom pripravka Bacillus subtilis (ATCC PTA-6737) pokazuje se da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim, potrebno je odobriti uporabu tog pripravka kako je određeno u Prilogu ovoj Uredbi.

               (7)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka za životinje „zootehnički dodaci” i funkcionalnoj skupini „stabilizatori crijevne flore” odobrava se kao dodatak hrani za životinje u hranidbi životinja pod uvjetima utvrđenima u Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. kolovoza 2013.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 36, 9.2.2010., str. 1.

      (3)  SL L 229, 6.9.2011., str. 3.

      (4)  SL L 91, 3.4.2013., str. 5.

      (5)  EFSA Journal 2013.; 11(4):3176

      PRILOG

                  Identifikacijski broj dodatka

                  Naziv nositelja odobrenja

                  Dodatak

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanji sadržaj

                  Najveći sadržaj

                  Ostale odredbe

                  Datum isteka valjanosti odobrenja

                  CFU/kg potpune krmne smjese s udjelom vlage od 12 %

                     Kategorija zootehničkih dodataka. Funkcionalna skupina: stabilizatori crijevne flore

                  4b1823

                  Kemin Europa N.V.

                     Bacillus subtilis (ATCC PTA-6737)

                                 Sastav dodatka

                              Pripravak Bacillus subtilis (ATCC PTA-6737) koji sadržava najmanje 1 × 1010 CFU/g dodatka
                              Kruto stanje

                                 Karakterizacija aktivne tvari

                              Žive spore Bacillus subtilis (ATCC PTA-6737)

                                 Analitička metoda
                                  (1)

                              Brojanje: metoda razmazivanja koristeći tripton soja agar uz prethodnu toplinsku obradu uzoraka hrane za životinje.
                              Identifikacija: gel-elektroforeza u pulsirajućem polju (PFGE).

                  Purani za tov i purani koji se uzgajaju za rasplod

                  —

                  1 × 108

                  —

                              1.

                              U uputama za uporabu dodatka i premiksa potrebno je navesti uvjete skladištenja i stabilnost pri peletiranju.

                              2.

                              Dopuštena je uporaba u hrani za životinje koja sadržava odobrene kokcidiostatike: diklazuril, robenidin hidroklorid, natrijev lasalocid A, amonijev maduramicin ili natrijev monenzin, pod uvjetom da je svaki kokcidiostatik odobren za određenu vrstu.

                  6. rujna 2023.

         (1)  Podaci o analitičkim metodama dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx


title: Provedbena uredba Komisije (EU) br. 733/2011 od 22. srpnja 2011. o unosu naziva u registar zaštićenih oznaka izvornosti i zaštićenih oznaka zemljopisnog podrijetla (Kołocz śląski/kołacz śląski (ZOZP))

text:
               03/Sv. 53

               HR

               Službeni list Europske unije

               278

         32011R0733

               L 195/32

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 733/2011
   od 22. srpnja 2011.
   o unosu naziva u registar zaštićenih oznaka izvornosti i zaštićenih oznaka zemljopisnog podrijetla (Kołocz śląski/kołacz śląski (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4., prvi podstavak.
   budući da:

               (1)

               U skladu s prvim podstavkom članka 6. stavka 2. Uredbe (EZ) br. 510/2006, zahtjev Poljske da u se registar unese naziv „Kołocz śląski/kołacz śląski” objavljen je u Službenom listu Europske unije
                   (2).

               (2)

               Ovaj naziv bi stoga trebalo unijeti u registar, budući da Komisija nije primila nijedan prigovor sukladno članku 7. Uredbe (EZ) br. 510/2006.,

         DONIJELA JE OVU UREDBU:
   Članak 1.
   Naziv sadržan u Prilogu ovoj Uredbi unosi se u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. srpnja 2011.

            Za Komisiju,

            U ime Predsjednika,
         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 299, 5.11.2010., str. 7.

      PRILOG
      Hrana navedena u Prilogu I. Uredbi (EZ) br. 510/2006:

         Klasa 2.4. Kruh, fino pecivo, kolači, slastice, keksi i drugi pekarski proizvodi

      POLJSKA
      Kołocz śląski/kołacz śląski (ZOZP)


title: Provedbena uredba Komisije (EU) 2015/967 оd 22. lipnja 2015. o određivanju količina koje je potrebno dodati količini utvrđenoj za podrazdoblje od 1. listopada do 31. prosinca 2015. u okviru carinskih kvota koje su Uredbom (EZ) br. 1384/2007 otvorene za meso peradi podrijetlom iz Izraela

text:
               23.6.2015

               HR

               Službeni list Europske unije

               L 157/40

         PROVEDBENA UREDBA KOMISIJE (EU) 2015/967
   оd 22. lipnja 2015.
   o određivanju količina koje je potrebno dodati količini utvrđenoj za podrazdoblje od 1. listopada do 31. prosinca 2015. u okviru carinskih kvota koje su Uredbom (EZ) br. 1384/2007 otvorene za meso peradi podrijetlom iz Izraela
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 2. i 3.,
   budući da:

               (1)

               Uredbom Komisije (EZ) br. 1384/2007 (2) otvorene su godišnje carinske kvote za uvoz proizvoda iz sektora mesa peradi podrijetlom iz Izraela.

               (2)

               Količine obuhvaćene zahtjevima za uvozne dozvole podnesenima od 1. do 7. lipnja 2015. za podrazdoblje od 1. srpnja do 30. rujna 2015. manje su od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (3)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Količine za koje nisu podneseni zahtjevi za uvozne dozvole u skladu s Uredbom (EZ) br. 1384/2007, koje je potrebno dodati podrazdoblju od 1. listopada do 31. prosinca 2015., navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. lipnja 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 1384/2007 od 26. studenoga 2007. o utvrđivanju detaljnih pravila za primjenu Uredbe Vijeća (EZ) br. 2398/96 o otvaranju i upravljanju određenim kvotama za uvoz u Zajednicu proizvoda od mesa peradi podrijetlom iz Izraela (SL L 309, 27.11.2007., str. 40.).

      PRILOG

                  Redni br.

                  Količine za koje nije podnesen zahtjev koje treba dodati količini raspoloživoj za podrazdoblje od 1. listopada do 31. prosinca 2015.
                  (u kg)

                  09.4091

                  420 000

                  09.4092

                  2 830 000


title: Provedbena uredba Komisije (EU) 2015/1473 оd 26. kolovoza 2015. o 235. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s mrežom Al-Qaidom

text:
               28.8.2015

               HR

               Službeni list Europske unije

               L 225/5

         PROVEDBENA UREDBA KOMISIJE (EU) 2015/1473
   оd 26. kolovoza 2015.
   o 235. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s mrežom Al-Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al Qaidom, (1) a posebno njezin članak 7. stavak 1. točku (a) i članak 7.a stavak 5.,
   budući da:

               (1)

               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom Uredbom.

               (2)

               Odbor za sankcije Vijeća sigurnosti Ujedinjenih naroda (UNSC) 17. kolovoza 2015. odlučio je izmijeniti dva unosa na popisu osoba, skupina i subjekata na koje se primjenjuje zamrzavanje financijskih sredstava i gospodarskih izvora. Nadalje, 18. kolovoza 2015. Odbor za sankcije Vijeća sigurnosti Ujedinjenih naroda odlučio je izbrisati jednu osobu s tog popisa.

               (3)

               Prilog I. Uredbi (EZ) br. 881/2002 trebalo bi stoga na odgovarajući način ažurirati.

               (4)

               Kako bi se osigurala učinkovitost mjera predviđenih ovom Uredbom, ova bi Uredba trebala odmah stupiti na snagu,

         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. kolovoza 2015.

            Za Komisiju,

            u ime predsjednika,

            voditelj Službe za instrumente vanjske politike

      (1)  SL L 139, 29.5.2002., str. 9.

      PRILOG
      Prilog I. Uredbi (EZ) br. 881/2002 mijenja se kako slijedi:

                  (1)

                  Mijenjaju se sljedeći unosi pod naslovom „Fizičke osobe”:

                              (a)

                              Unos „Maxamed Cabdullaah Ciise, (alias (a) Maxamed Cabdullaahi Ciise, (b) Maxammed Cabdullaahi, (c) Cabdullah Mayamed Ciise. Address: Somalia. Date of birth: 8.10.1974. Place of birth: Kismaayo, Somalia. Nationality: Somali. National identification: PX910063D (United Kingdom identification number). Other information: Present in Somalia as of April 2009 following transfer from United Kingdom. Date of designation referred to in Article 2a(4)(b): 12.11.2003.” pod naslovom „Fizičke osobe” zamjenjuje se sljedećim:
                              „Maxamed Cabdullaah Ciise, (alias (a) Maxamed Cabdullaahi Ciise, (b) Maxammed Cabdullaahi, (c) Cabdullah Mayamed Ciise). Adresa: Somalija. Datum rođenja: 8.10.1974. Mjesto rođenja: Kismaayo, Somalija. Državljanstvo: somalijsko. Ostali podaci: Od travnja 2009. nakon premještaja iz Ujedinjene Kraljevine nalazi se u Somaliji. Datum uvrštenja na popis u skladu s člankom 2.a stavkom 4. točkom (b): 12.11.2003.”

                              (b)

                              Unos „Abd Al Wahab Abd Al Hafiz (alias (a) Ferdjani Mouloud, (b) Mourad, (c) Rabah Di Roma, (d) Abdel Wahab Abdelhafid, (e) Said). Datum rođenja: (a) 7.9.1967., (b) 30.10.1968. Mjesto rođenja: (a) Alžir, Alžir; (b) Alžir. Ostali podaci: (a) talijanska nadležna tijela izdala uhidbeni nalog; (b) smatra se da je u bijegu od progona od lipnja 2009. Datum uvrštenja na popis iz članka 2.a stavka 4. točke (b): 17.3.2004.” pod naslovom „Fizičke osobe” zamjenjuje se sljedećim:
                              „Abd Al Wahab Abd Al Hafiz (alias (a) Mouloud Ferdjani, (b) Abdelwahab Abdelhafid, (c) Abdel Wahab Abdelhafid, (d) Abdewahab Abdel Hafid, (e) Abedel Wahad Abdelhafio, (f) Abdelouahab Abdelhafid, (g) Mourad, (h) Said, (i) Rabah Di Roma). Datum rođenja: (a) 7.9.1967., (b) 30.10.1968. Mjesto rođenja: (a) Alžir, Alžir; (b) Alžir, (c) El Harrach, Alžir. Državljanstvo: Broj putovnice: 3525282 (alžirska putovnica izdana na ime Abdelouahab Abdelhafid). Ostali podaci: Fotografija dostupna za uvrštenje u posebnu objavu Interpola i Vijeća sigurnosti UN-a. Datum uvrštenja na popis u skladu s člankom 2.a stavkom 4. točkom (b): 17.3.2004.”

                  (2)

                  Sljedeći unos pod naslovom „Fizičke osobe” briše se:
                  „Al Sayyid Ahmed Fathi Hussein Eliwah (također (a) Al Sayyid Ahmed Fathi Hussein Eliwa, (b) Al Sayyid Ahmed Fathi Hussein Alaiwah, (c) Al Sayyid Ahmed Fathi Hussein Elaiwa, (d) Al Sayyid Ahmed Fathi Hussein Ilewah, (e) Al Sayyid Ahmed Fathi Hussein Alaywah, (f) El Sayed Ahmad Fathi Hussein Elaiwa, (g) Hatim, (h) Hisham, (i) Abu Umar, (j) El-Sayed Ilawah). Datum rođenja: (a) 30.7.1964., (b) 30.1.1964., (c) 3.7.1954. Adresa: Ujedinjena Kraljevina. Mjesto rođenja: Suez, Egipat. Državljanstvo: egipatsko. Broj putovnice: RP0185179 (putovnica Ujedinjene Kraljevine na ime Al-Sayyid Ilewah, izdana 11.9.2001. i istječe 11.9.2011.). Druge informacije: (a) očevo ime Fathi Hussein Elaiwa, (b) član skupine Egyptian Islamic Jihad. Datum uvrštenja na popis iz članka 2.a stavka 4. točke (b): 29.9.2005.”


title: Provedbena uredba Komisije (EU) br. 896/2011 od 2. rujna 2011. o razvrstavanju određene robe u kombiniranu nomenklaturu

text:
               02/Sv. 018

               HR

               Službeni list Europske unije

               157

         32011R0896

               L 231/7

               SLUŽBENI LIST EUROPSKE UNIJE

               02.09.2011.

      PROVEDBENA UREDBA KOMISIJE (EU) br. 896/2011
   od 2. rujna 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajuću u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temeljeni na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.

               (3)

               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupci 3.

               (4)

               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu a koje nisu u skladu s ovom Uredbom, i to tijekom razdoblja od tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. rujna 2011.

            Za Komisiju, u ime predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.
   PRILOG

               Naziv robe

               Razvrstavanje
               (oznaka KN)

               Razlozi

               (1)

               (2)

               (3)

               Retro-reflektirajuća traka namijenjena primjeni na zaštitnoj odjeći i uniformama pomoću ljepila koje se aktivira toplinom.
               Debljina proizvoda je od 140-155 μm (ne uključivši zaštitni sloj papira), a sastoji se od sljedećih slojeva:

                           —

                           60-70 μm staklenih mikrokuglica s metalnim ogledalom na jednoj strani, povezanih elastomerom od kopolimera butadien-akrilonitrila (debljina elastomera je 15-20 μm),

                           —

                           80-85 μm poliesterskog ljepila aktiviranog toplinom, i

                           —

                           zaštitnog sloja papira koji treba ukloniti prije uporabe.

                     Proizvod je pakiran u pojedinačnim trakama ili u rolama.

               4008 21 90

               Razvrstavanje se utvrđuje određuje u skladu s Općim pravilima 1., 3.(b) i 6. za tumačenje kombinirane nomenklature, napomenama 1. do 9. uz poglavlje 40. i tekstom oznaka KN 4008, 4008 21 i 4008 21 90.
               Proizvod se sastoji od različitih slojevitih dijelova i stoga se mora razvrstati prema sastavnim materijalima koji mu daju temeljno obilježje.
               Uloga staklenih mikrokuglica je važna u postupku retro-reflektiranja, ali se isključuje razvrstavanje pod tarifnim brojem 7018 kao staklene mikrokuglice jer je uloga elastomera, koji zadržava staklene mikrokugle na mjestu, prevladavajuća.
               Iako je poliesterski sloj najdeblji sloj, isključuje se razvrstavanje pod tarifni broj 3920 kao list termoplastičnih polimera jer je elastomer, u koji su ugrađene staklene mikrokuglice, ključni dio za koheziju staklenih mikrokuglica, stoga i za dodjelu svojih retro-reflektivnih svojstava proizvodu.
               Budući da elastomer daje proizvodu temeljno obilježje, proizvod se razvrstava, u skladu s Općim pravilom 3.(b), pod tarifni broj 4008 kao ploče, listovi, vrpce od vulkanizirane gume, osim od tvrde gume.


title: Provedbena uredba Komisije (EU) br. 569/2011 od 15. lipnja 2011. o utvrđivanju standardnih uvoznih vrijednosti za određivanje ulazne cijene određenog voća i povrća

text:
               03/Sv. 57

               HR

               Službeni list Europske unije

               247

         32011R0569

               L 158/29

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 569/2011
   od 15. lipnja 2011.
   o utvrđivanju standardnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Uredbu Komisije (EZ) br. 1580/2007 od 21. prosinca 2007. o utvrđivanju provedbenih pravila za uredbe Vijeća (EZ) br. 2200/96, (EZ) br. 2201/96 i (EZ) br. 1182/2007 u sektoru voća i povrća (2), a posebno njezin članak 138. stavak 1.,
   budući da:
   Uredbom (EZ) br. 1580/2007 utvrđeni su, na temelju ishoda Urugvajske runde multilateralnih pregovora o trgovini, kriteriji prema kojima Komisija utvrđuje standardne vrijednosti za uvoz iz trećih zemalja u pogledu proizvoda i razdoblja određenih u njezinom Prilogu XV. dijelu A,
   DONIJELA JE OVU UREDBU:
   Članak 1.
   Standardne uvozne vrijednosti iz članka 138. Uredbe (EZ) br. 1580/2007 utvrđene su Prilogu ovoj Uredbi.
   Članak 2.
   Ova Uredba stupa na snagu 16. lipnja 2011.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. lipnja 2011.

            Za Komisiju U ime predsjednika,

         José Manuel SILVA RODRÍGUEZ

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 350, 31.12.2007., str. 1.

      PRILOG
      Standardne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  90,3

                  MK

                  31,8

                  TR

                  93,0

                  ZZ

                  71,7

                  0707 00 05

                  TR

                  112,2

                  ZZ

                  112,2

                  0709 90 70

                  TR

                  117,4

                  ZZ

                  117,4

                  0805 50 10

                  AR

                  74,7

                  CL

                  79,9

                  TR

                  63,4

                  ZA

                  98,2

                  ZZ

                  79,1

                  0808 10 80

                  AR

                  107,8

                  BR

                  74,6

                  CL

                  95,6

                  CN

                  99,6

                  NZ

                  114,6

                  US

                  178,7

                  UY

                  57,7

                  ZA

                  99,5

                  ZZ

                  103,5

                  0809 10 00

                  TR

                  166,5

                  ZZ

                  166,5

                  0809 20 95

                  TR

                  409,3

                  XS

                  175,4

                  ZZ

                  292,4

         (1)  Nomenklatura zemalja utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznaka „ZZ” znači „drugog podrijetla”.


title: Provedbena uredba Vijeća (EU) br. 38/2011 od 18. siječnja 2011. o izmjeni Uredbe (EZ) br. 1292/2007 o uvođenju konačne antidampinške pristojbe na uvoz polietilentereftalatskih (PET) folija podrijetlom iz Indije

text:
               11/Sv. 82

               HR

               Službeni list Europske unije

               230

         32011R0038

               L 015/1

               SLUŽBENI LIST EUROPSKE UNIJE

         PROVEDBENA UREDBA VIJEĆA (EU) br. 38/2011
   od 18. siječnja 2011.
   o izmjeni Uredbe (EZ) br. 1292/2007 o uvođenju konačne antidampinške pristojbe na uvoz polietilentereftalatskih (PET) folija podrijetlom iz Indije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) (osnovna Uredba), a posebno njezin članak 9. stavak 4. i članak 11. stavak 3., stavak 5. i stavak 6.,
   uzimajući u obzir prijedlog koji je podnijela Europska komisija (Komisija) nakon savjetovanja sa Savjetodavnim odborom,
   budući da:
   A.   POSTUPAK

   1.   Prethodni ispitni postupak i postojeće antidampinške mjere

               (1)

               Vijeće je u kolovozu 2001. Uredbom (EZ) br. 1676/2001 (2) uvelo konačnu antidampinšku pristojbu na uvoz polietilentereftalatske (PET) folije podrijetlom, između ostalog, iz Indije. Te su se mjere sastojale od antidampinške pristojbe ad valorem u rasponu od 0 % do 62,6 % na uvoz od poimence imenovanih proizvođača izvoznika, te preostale stope pristojbe od 53,3 % na uvoz iz svih ostalih trgovačkih društava.

               (2)

               Vijeće je u ožujku 2006. Uredbom (EZ) br. 366/2006 (3) izmijenilo mjere uvedene Uredbom (EZ) br. 1676/2001. Uvedena antidampinška pristojba iznosila je između 0 % i 18 %, uzimajući u obzir nalaze revizije nakon isteka mjere konačnih kompenzacijskih pristojba (Uredba Vijeća (EZ) br. 367/2006 (4)).

               (3)

               U kolovozu 2006. Vijeće je Uredbom (EZ) br. 1288/2006 (5), nakon privremene revizije koja se odnosila na subvencioniranje indijskog proizvođača folije od PET-a, društva Garware Polyester Limited, izmijenilo konačnu antidampinšku pristojbu uvedenu za to trgovačko društvo Uredbom (EZ) br. 1676/2001.

               (4)

               Vijeće je u rujnu 2006., nakon zahtjeva jednog novog proizvođača izvoznika, Uredbom (EZ) br. 1424/2006 (6) izmijenilo Uredbu (EZ) br. 1676/2001 u odnosu na jednog indijskog izvoznika. Izmijenjenom Uredbom utvrđena je dampinška marža u iznosu od 15,5 % i stopa antidampinške pristojbe od 3,5 % za dotično trgovačko društvo uzimajući u obzir maržu izvozne subvencije tog trgovačkog društva kako je utvrđena u antisubvencijskom ispitnom postupku koji je doveo do donošenja Uredbe (EZ) br. 367/2006. Budući da za to trgovačko društvo nije bila utvrđena pojedinačna stopa kompenzacijske pristojbe, primijenjena je stopa utvrđena za sva ostala trgovačka društva.

               (5)

               Vijeće je u studenom 2007. Uredbom (EZ) br. 1292/2007 (7) uvelo konačnu antidampinšku pristojbu na uvoz folije od PET-a podrijetlom iz Indije nakon revizije nakon isteka mjere prema članku 11. stavku 2. osnovne Uredbe. Istom je Uredbom prekinuta parcijalna privremena revizija prema članku 11. stavku 3. osnovne Uredbe, opsegom ograničena na ispitivanje dampinga u vezi s jednim indijskim proizvođačem izvoznikom.

               (6)

               Vijeće je u siječnju 2009. Uredbom (EZ) br. 15/2009 (8) nakon parcijalne privremene revizije u vezi sa subvencioniranjem pet indijskih proizvođača folija od PET-a koju je pokrenula Komisija na vlastitu inicijativu izmijenilo konačne antidampinške pristojbe uvedene za ta trgovačka društva Uredbom (EZ) br. 1292/2007 i konačne kompenzacijske pristojbe uvedene za ta trgovačka društva Uredbom (EZ) br. 367/2006.

               (7)

               Uredbom (EZ) br. 1292/2007 zadržano je proširenje mjera na Brazil i Izrael uz izuzeće određenih trgovačkih društava. Uredba (EZ) br. 1292/2007 u tom je pogledu zadnji put izmijenjena Uredbom Vijeća (EZ) br. 806/2010 (9).

               (8)

               Podnositelj zahtjeva za tu privremenu reviziju, Garware Polyester Limited, trenutačno podliježe konačnoj antidampinškoj pristojbi u iznosu od 14,7 %.

         2.   Postojeće kompenzacijske mjere

               (9)

               Treba napomenuti da Garware Polyester Limited podliježe kompenzacijskoj pristojbi od 5,4 % na temelju Uredbe (EZ) br. 15/2009.

         3.   Zahtjev za parcijalnu privremenu reviziju

               (10)

               Komisija je u kolovozu 2009. primila zahtjev za parcijalnu privremenu reviziju prema članku 11. stavku 3. osnovne Uredbe. Taj je zahtjev, opsegom ograničen na ispitivanje dampinga, podnio Garware Polyester Limited, proizvođač izvoznik iz Indije („Garware” ili „podnositelj zahtjeva”). U svom je zahtjevu podnositelj zahtjeva tvrdio da su se okolnosti koje su dovele do uvođenja mjera promijenile i da su te promjene trajne prirode. Podnositelj zahtjeva dostavio je dokaze prima facie da daljnja primjena mjere na njezinoj trenutačnoj razini više nije potrebna kako bi se uklonio učinak dampinga.

         4.   Pokretanje revizije

               (11)

               Nakon što je, nakon savjetovanja sa Savjetodavnim odborom, utvrđeno da postoje dostatni dokazi za opravdanje pokretanja parcijalne privremene revizije, Komisija je objavom „Obavijesti o pokretanju postupka”u Službenom listu Europske unije
                   (10)1. prosinca 2009. najavila pokretanje parcijalne privremene revizije u skladu s člankom 11. stavkom 3. osnovne Uredbe, opsegom ograničene na ispitivanje dampinga u vezi s podnositeljem zahtjeva.

               (12)

               Ispitni postupak u vezi s djelomičnom privremenom revizijom također je, ovisno o nalazima revizije, ocijenio potrebu za izmjenom stope pristojbe koja se trenutačno primjenjuje na uvoz dotičnog proizvoda od proizvođača izvoznika u dotičnoj zemlji koji nisu poimence navedeni u članku 2. stavku 2. Uredbe (EZ) br. 1292/2007, tj. stopu antidampinške pristojbe koja se primjenjuje na „sva ostala trgovačka društva” u Indiji.

         5.   Ispitni postupak

               (13)

               Ispitni postupak razine dampinga obuhvatio je razdoblje od 1. listopada 2008. do 30. rujna 2009. („razdoblje revizije ispitnog postupka ili RRIP”).

               (14)

               Komisija je o pokretanju parcijalne privremene revizije ispitnog postupka službeno obavijestila podnositelja zahtjeva, tijela zemlje izvoznice i industriju Unije. Zainteresirane stranke imale su priliku izraziti svoje stavove u pisanom obliku i zatražiti raspravu.

               (15)

               Kako bi dobila potrebne podatke za ispitni postupak, Komisija je podnositelju zahtjeva poslala upitnik i dobila odgovor u roku određenom za tu svrhu.

               (16)

               Komisija je tražila i potvrdila sve podatke koje je smatrala potrebnima za utvrđivanje dampinga. Posjet radi provjere obavljen je u poslovnim prostorijama podnositelja zahtjeva.

         B.   DOTIČNI PROIZVOD I ISTOVJETNI PROIZVOD

   1.   Dotični proizvod

               (17)

               Proizvod obuhvaćen ovom revizijom isti je kao proizvod definiran u Uredbi (EZ) br. 1292/2007 kojom su uvedene mjere na snazi, odnosno polietilentereftalatska (PET) folija podrijetlom iz Indije, trenutačno obuhvaćena oznakama KN ex 3920 62 19 i ex 3920 62 90.

         2.   Istovjetni proizvod

               (18)

               Kao i prethodni ispitni postupci, ovaj je ispitni postupak utvrdio da folije od PET-a proizvedene u Indiji koje se izvoze u Uniju, folije od PET-a koje se proizvode i prodaju na domaćem tržištu u Indiji i folije od PET-a koje u Europskoj uniji proizvode i prodaju proizvođači iz Unije imaju jednaka osnovna fizička i kemijska svojstva i istu krajnju svrhu.

               (19)

               Stoga se ti proizvodi smatraju istovjetnim proizvodima u smislu članka 1. stavka 4. osnovne Uredbe.

         C.   DAMPING

   (a)   Uobičajena vrijednost

               (20)

               U skladu s člankom 2. stavkom 2. osnovne Uredbe, Komisija je prvo ispitala je li domaća prodaja istovjetnih proizvoda podnositelja zahtjeva nezavisnim kupcima reprezentativna, odnosno je li ukupna prodaja jednaka iznosu od najmanje 5 % ukupne odgovarajuće izvozne prodaje Uniji.

               (21)

               Komisija je potom utvrdila one vrste istovjetnog proizvoda koje na domaćem tržištu prodaje trgovačko društvo koje su istovjetne ili izravno usporedive s vrstama koje se prodaju radi izvoza u Uniju.

               (22)

               Nadalje se ispitalo je li domaća prodaja istovjetnih proizvoda podnositelja zahtjeva nezavisnim kupcima reprezentativna za svaku vrstu proizvoda, tj. čini li domaća prodaja svih vrsta proizvoda 5 % ili više obujma prodaje iste vrste proizvoda koji se izvozi u Uniju. U skladu s člankom 2. stavkom 4. osnovne Uredbe, za prodaju vrsta proizvoda prodanih u reprezentativnim količinama na domaćem tržištu potom se ispitalo je li ta prodaja ostvarena u uobičajenom tijeku trgovine.

               (23)

               Ispitivanje čiji je cilj bio utvrditi može li se smatrati da je domaća prodaja svake vrste dotičnog proizvoda na domaćem tržištu u reprezentativnim količinama ostvarena u uobičajenom tijeku prodaje, provedeno je tako da se utvrdio udio profitabilne prodaje nezavisnim kupcima određene vrste. U svim slučajevima kada se domaća prodaja konkretne vrste proizvoda izvršila u dostatnim količinama i u uobičajenom tijeku trgovine, uobičajena vrijednost temeljila se na stvarnoj domaćoj cijeni, izračunatoj kao ponderirani prosjek cjelokupne domaće prodaje te vrste ostvarene tijekom RRIP-a.

               (24)

               Za preostale vrste proizvoda koje nisu prodane u reprezentativnim količinama ili u uobičajenom tijeku trgovine, uobičajena vrijednost izračunana je u skladu s člankom 2. stavkom 3. osnovne Uredbe. Uobičajena vrijednost izračunata je, u skladu s prvom rečenicom iz članka 2. stavka 6. osnovne Uredbe, dodavanjem troškovima proizvodnje izvezenih vrsta, prilagođenih prema potrebi, razumnog postotka za prodajne, opće i administrativne troškove i razumnu profitnu maržu na temelju stvarnih podataka o proizvodnji i prodaji istovjetnog proizvoda u uobičajenom tijeku prodaje od strane proizvođača izvoznika iz ispitnog postupka.

         (b)   Izvozna cijena

               (25)

               S obzirom na to da je sva izvozna prodaja indijskog proizvođača izvoznika koji surađuje u Uniji izvršena izravno nezavisnim kupcima, izvozna je cijena utvrđena na temelju stvarno plaćenih cijena ili cijena koje je trebalo platiti za dotični proizvod u skladu s člankom 2. stavkom 8. osnovne Uredbe.

         (c)   Usporedba

               (26)

               Ponderirana uobičajena vrijednost i ponderirana izvozna cijena uspoređene su s obzirom na cijene franko tvornica na istoj razini trgovine. Kako bi se osigurala primjerena usporedba uobičajene vrijednosti i izvozne cijene, u obzir su uzete razlike u čimbenicima za koje se pokazalo da utječu na cijene i usporedivost cijena, u skladu s člankom 2. stavkom 10. osnovne Uredbe. U tu svrhu i kada je to bilo primjereno i opravdano izvršene su odgovarajuće prilagodbe koje se odnose na razlike u transportu, osiguranju, manipulacijama, utovaru i popratnim troškovima, provizijama, financijskim troškovima i troškovima pakiranja plaćenima od strane podnositelja zahtjeva.

         (d)   Dampinška marža

               (27)

               Kao što je predviđeno člankom 2. stavkom 11. osnovne Uredbe, ponderirana prosječna uobičajena vrijednost svake vrste uspoređena je s ponderiranom prosječnom izvoznom cijenom odgovarajuće vrste dotičnog proizvoda. Ova usporedba nije pokazala postojanje dampinga.

         D.   TRAJNA PRIRODA PROMIJENJENIH OKOLNOSTI

               (28)

               U skladu s člankom 11. stavkom 3. osnovne Uredbe, također je ispitano može li se objektivno smatrati da su promijenjene okolnosti trajne prirode.

               (29)

               U tom pogledu ispitni postupak je pokazao da je nakon prethodnog ispitnog postupka, tj. revizije nakon isteka mjera iz uvodne izjave 5., Garware značajno promijenio svoj proizvodni proces i tehnologiju. Trgovačko društvo prebacilo se s dimetil tereftalata (DMT) na čistu tereftalnu kiselinu (PTA) kao glavnu sirovinu. Tijekom razdoblja te revizije nakon isteka mjera Garware je bio jedini indijski proizvođač izvoznik koji je još uvijek koristio tehnologiju temeljenu na DMT-u. Ta promjena tehnologije, kao i ulaganje u novi pogon za proizvodnju granulata doveo je do značajnog smanjenja troškova proizvodnje između prethodne revizije nakon isteka mjera i trenutačne revizije. To smanjenje troškova izravno utječe na dampinšku maržu. Stoga se smatra da je priroda ovih promjena okolnosti trajna.

               (30)

               Osim toga, treba napomenuti da je okvirna dampinška marža izračunata za izvoznu prodaju podnositelja zahtjeva prema trećim zemljama tijekom RRIP-a bila negativna. U pogledu obujma ta prodaje je bila nekoliko puta veća od izvozne prodaje u Uniju.

               (31)

               Stoga se smatra da se okolnosti koje su dovele do pokretanja ove privremene revizije u doglednoj budućnosti vjerojatno neće promijeniti tako da utječu na nalaze privremene revizije. Stoga je zaključeno da su promijenjene okolnosti trajne prirode i da nastavak primjene mjere na sadašnjoj razini više nije opravdan.

         E.   ANTIDAMPINŠKE MJERE

               (32)

               U svjetlu rezultata ove revizije ispitnog postupka, smatra se primjerenim izmijeniti antidampinšku pristojbu koja se primjenjuje na uvoz dotičnog proizvoda od društva Garware na 0 %.

               (33)

               Prema članku 14. stavku 1. osnovne Uredbe i članku 24. stavku 1., drugom podstavku, Uredbe Vijeća (EZ) 597/2009 (11), ni jedan proizvod ne podliježe niti antidampinškim niti kompenzacijskim pristojbama s ciljem rješavanja jedne te iste situacije koja proizlazi iz dampinga ili subvencioniranja izvoza. Kako je navedeno u gornjoj uvodnoj izjavi 9., podnositelj zahtjeva podliježe kompenzacijskoj pristojbi. S obzirom da antidampinška pristojba utvrđena za podnositelja zahtjeva iznosi 0 % u pogledu dotičnog proizvoda, u ovom slučaju nije došlo do te situacije.

               (34)

               Zainteresirane stranke bile su obaviještene o bitnim činjenicama i razmatranjima na temelju kojih se namjeravalo predložiti izmjena stope pristojbe koja se primjenjuje na podnositelja zahtjeva i pružena im je mogućnost komentiranja. Nisu primljeni nikakvi komentari,

         DONIJELO JE OVU UREDBU:
   Članak 1.
   Unos u vezi s društvom Garware Polyester Limited u tablici iz članka 2. stavka 2. Uredbe (EZ) 1292/2007 zamjenjuje se sljedećim:

                  „Garware Polyester Limited, Garware House, 50-A, Swami Nityanand Marg, Vile Parle (East), Mumbai 400 057, Indija

                  0,0

                  A028 ”

   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. siječnja 2011.

            Za Vijeće

            Predsjednik

         G. MATOLCSY

      (1)  SL L 343, 22.12.2009., str. 51.

      (2)  SL L 227, 23.8.2001., str. 1.

      (3)  SL L 68, 8.3.2006., str. 6.

      (4)  SL L 68, 8.3.2006., str. 15.

      (5)  SL L 236, 31.8.2006., str. 1.

      (6)  SL L 270, 29.9.2006., str. 1.

      (7)  SL L 288, 6.11.2007., str. 1.

      (8)  SL L 6, 10.1.2009., str. 1.

      (9)  SL L 242, 15.9.2010., str. 6.

      (10)  SL C 291, 1.12.2009., str. 28.

      (11)  SL L 188, 18.7.2009., str. 93.